पाएं अपने शहर की ताज़ा ख़बरें और फ्री ई-पेपरडाउनलोड करें
इलाके में बढ़ते कोरोना रोगियों के बीच अब पुलिस प्रशासन कुछ सख्ती के मूड में नजर आ रहा है। इसी के मद्देनजर रविवार को पुलिस विभाग के कार्मिकों और उच्च अधिकारियों ने शहर के विभिन्न हिस्सों से फ्लैग मार्च निकाला। जिला पुलिस अधीक्षक के निर्देशन में शहर के विभिन्न थानों के अधिकारियों ने फ्लैग मार्च निकाला। सायरन बजाते पुलिस के वाहन शहर के विभिन्न हिस्सों से निकले तथा लोगों से महामारी रेड अलर्ट जन अनुशासन पखवाड़े के दौरान तीन मई से सत्रह मई के बीच घरों से नहीं निकलने का आह्वान किया।
महामारी रेड अलर्ट जन अनुशासन पखवाड़े के निर्देशों की दी जानकारी
इस बीच जिला प्रशासन ने तीन मई से महामारी रेड अलर्ट जन अनुशासन पखवाड़े की घोषणा करते हुए इसके तहत कार्यस्थल, व्यावसायिक प्रतिष्ठान तथा बाजार बंद रखने का निर्णय किया है। इस पखवाड़े के तहत कुछ प्रतिबंध लागू किए गए हैं लेकिन आवश्यक सेवाओं की उपलब्धता को ध्यान में रखा जाएगा। पुलिस कंट्रोल रूम के अनुसार जिले में व्यवस्था बनाए रखने के लिए फ्लैग मार्च निकाला गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn